ครม.มีมติ กำหนด 4 พ.ค. ฉัตรมงคล คงเดิมวันแม่-วันพ่อ
รวมหยุดทั้งปีมี 19 วัน,ครม.เคาะแล้ว กำหนดวันที่ 4 พ.ค. เป็น,วันฉัตรมงคล, และเป็นวันหยุดราชการประจำปี ขณะเดียวกัน รับทราบตามที่สำนักเลขาธิการคณะรัฐมนตรีเสนอ ภาพรวมวันหยุดราชการ ตลอดทั้งปี มีทั้งสิ้น 19 วัน โดยยังคงวันเฉลิมพระชนม พรรษา สมเด็จพระบรมราชชนนีพันปีหลวง วันที่ 12 ส.ค. เป็นวันแม่แห่งชาติ และวันคล้ายวันเฉลิมพระชนมพรรษาในหลวงรัชกาลที่ 9 วันที่ 5 ธ.ค. เป็นวันชาติและวันพ่อแห่งชาติ,ที่ทำเนียบรัฐบาล เมื่อวันที่ 21 พ.ค. พล.ต.อภิสิทธิ์ ไชยนุวัฒน์ ผู้ช่วยโฆษกประจำสำนักนายกรัฐมนตรี แถลงผลการประชุมคณะรัฐมนตรี (ครม.) ว่า ครม.มีมติรับทราบตามที่สำนักเลขาธิการคณะรัฐมนตรี (สลค.) เสนอ ดังนี้ 1.กำหนดให้วันที่ 4 พ.ค. ของทุกปี เป็นวันฉัตรมงคลและวันหยุดราชการ ประจำปี และ 2.รับทราบภาพรวมวันหยุดราชการประจำปีรวม 19 วัน ส่วนการกำหนดให้เป็นวันหยุดประจำปีของธนาคารและวันหยุดของภาคแรงงาน ให้หน่วยงานที่เกี่ยวข้องรับไปพิจารณาตามอำนาจหน้าที่ต่อไป ทั้งนี้ เมื่อวันที่ 4 พ.ค.2562 สมเด็จพระเจ้าอยู่หัว มหาวชิราลงกรณ บดินทรเทพยวรางกูร ได้ทรงรับบรมราชาภิเษกขึ้นเป็นพระบาทสมเด็จพระปรเมนทร รามาธิบดีศรีสินทรมหาวชิราลงกรณมหิศรภูมิพล ราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว และต่อมาเมื่อวันที่ 5 พ.ค.2562 ได้มีประกาศพระบรมราชโองการเฉลิมพระปรมาภิไธย พระนามาภิไธย และสถาปนาฐานันดรศักดิ์พระบรมวงศานุวงศ์ ดังนั้น สลค. เห็นควรกำหนดให้วันที่ 4 พ.ค. เป็นวันฉัตรมงคล และเป็นวันหยุดราชการประจำปี พร้อมกันนี้ได้จัดทำภาพรวมวันหยุดราชการประจำปี มีจำนวนรวมทั้งสิ้น 19 วัน รวมทั้งเปลี่ยนแปลงพระปรมาภิไธยและพระนามาภิไธยให้สอดคล้องกับประกาศพระบรมราชโองการ,พล.ต.อภิสิทธิ์กล่าวว่า รายละเอียดวันหยุดทั้ง 19 วัน มีดังนี้ วันขึ้นปีใหม่ 1 ม.ค. วันมาฆบูชา ตรงกับวันขึ้น 15 ค่ำ เดือน 3 วันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ ตรงกับวันที่ 6 เม.ย. วันสงกรานต์ วันที่ 13-15 เม.ย.จำนวน 3 วัน วันฉัตรมงคล ตรงกับวันที่ 4 พ.ค. วันรัฐพิธีพืชมงคลจรดพระนังคัลแรกนาขวัญ (รอหมายกำหนดการ) วันวิสาขบูชาตรงกับวันขึ้น 15 ค่ำ เดือน 6 วันเฉลิมพระชนมพรรษาสมเด็จพระนางเจ้าฯ พระบรมราชินี ตรงกับวันที่ 3 มิ.ย. วันอาสาฬหบูชา ตรงกับวันขึ้น 15 ค่ำ เดือน 8 วันเข้าพรรษา ตรงกับวันแรม 1 ค่ำเดือน 8,วันเฉลิมพระชนมพรรษา พระบาทสมเด็จ พระวชิรเกล้าเจ้าอยู่หัว ตรงกับวันที่ 28 ก.ค. วันเฉลิมพระชนมพรรษาสมเด็จพระบรมราชชนนีพันปีหลวงและวันแม่แห่งชาติ ตรงกับวันที่ 12 ส.ค. วันคล้ายวันสวรรคตพระบาทสมเด็จพระมหาภูมิพลอดุลยเดช มหาราช บรมนาถบพิตร ตรงกับวันที่ 13 ต.ค. วันปิยมหาราช ตรงกับวันที่ 23 ต.ค. วันคล้ายวันเฉลิมพระชนมพรรษา พระบาทสมเด็จพระมหาภูมิพล อดุลยเดชมหาราช บรมนาถบพิตร วันชาติ และวันพ่อแห่งชาติ ตรงกับวันที่ 5 ธ.ค. วันรัฐธรรมนูญ ตรงกับวันที่ 10 ธ.ค. และวันสิ้นปี ตรงกับวันที่ 31 ธ.ค.
ครม.เคาะแล้ว กำหนดวันที่ 4 พ.ค. เป็นวันฉัตรมงคล และเป็นวันหยุดราชการประจำปี ขณะเดียวกัน รับทราบตามที่สำนักเลขาธิการคณะรัฐมนตรีเสนอ ภาพรวมวันหยุดราชการ
วันฉัตรมงคล,อภิสิทธิ์ ไชยนุวัฒน์,วันหยุด,วันเฉลิมพระชนมพรรษา,รายละเอียดวันหยุด,ครม.,ข่าวหน้า1